CELEX: 62005CO0407
Language: hu
Date: 2006-04-06
Title: A Bíróság (negyedik tanács) 2006. április 6-i végzése. # Reyniers & Sogama BVBA kontra Belgisch Interventie- en Restitutiebureau és Belga Királyság. # Előzetes döntéshozatal iránti kérelem: Hof van Cassatie - Belgium. # Előzetes döntéshozatalra utalás - Az eljárási szabályzat 104. cikke 3. §-ának első bekezdése - A behozatali vám beszedése - Az ügylet szabályszerűségére vagy a jogsértés, illetve a szabálytalanság helyére vonatkozó bizonyíték - Az e bizonyíték benyújtására vonatkozó határidő elsődleges kötelezettel való közlésének elmulasztásához fűződő jogkövetkezmény. # C-407/05. sz. ügy

A Bíróság (negyedik tanács) 2006. április 6‑i végzése – Reyniers & Sogama
      (C‑407/05. sz. ügy)
      „Előzetes döntéshozatalra utalás – Az eljárási szabályzat 104. cikke 3. §‑ának első bekezdése – Behozatali vám beszedése – Az ügylet szabályszerűségére vagy a jogsértés, illetve a szabálytalanság helyére vonatkozó bizonyíték – Az e bizonyíték benyújtására vonatkozó határidő elsődleges kötelezettel való közlésének elmulasztásához fűződő jogkövetkezmény”
      Áruk szabad mozgása – Közösségi árutovábbítás – Közösségi külső árutovábbítás (222/77 tanácsi rendelet, 36. cikk, (3) bekezdés és 2726/90 tanácsi rendelet, 34. cikk; 1062/87 bizottsági
         rendelet, 11a. cikk és 1214/92 bizottsági rendelet 49. cikk) (vö. 21–26. pont és a rendelkező rész)
      
      Tárgy
      
         
               Előzetes döntéshozatal iránti kérelem – Hof van Cassatie van België – A közösségi árutovábbítási eljárás végrehajtásáról és
                  az ezen eljárás bizonyos tekintetben történő egyszerűsítésére vonatkozó rendelkezésekről szóló, 1987. március 27‑i 1062/87/EGK
                  bizottsági rendeletnek (HL L 107., 1. o.) az 1062/87/EGK rendeletet módosító, 1990. május 29‑i 1429/90/EGK bizottsági rendelet
                  (HL L 137., 1. o.) 1. cikke által megállapított 11a. cikkének, a közösségi árutovábbításról szóló, 1990. szeptember 17‑i 2726/90/EGK
                  tanácsi rendelet (HL L 262., 1. o.) 34. cikkének, valamint a közösségi árutovábbítási eljárás végrehajtásáról és az ezen eljárás
                  bizonyos tekintetben történő megkönnyítésére vonatkozó rendelkezésekről szóló, 1992. április 21‑i 1214/92/EGK bizottsági rendelet
                  (HL L 132., 1. o.) 49. cikkének értelmezése – Behozatali vám beszedése – Az indító vámhivatal által az elsődleges kötelezett
                  számára címzett, az ügylet szabályszerűségére vagy a jogsértés helyére vonatkozó bizonyíték benyújtására való felhívást tartalmazó
                  értesítés – A határidő közlésének elmulasztása – A közlés jogszerűségét és a vámtartozás behajtását érintő jogkövetkezmények
               
            Rendelkező rész
      Az 1990. május 29‑i 1429/90/EGK bizottsági rendelettel módosított, a közösségi árutovábbítási eljárás végrehajtásáról és az
         ezen eljárás bizonyos tekintetben történő egyszerűsítésére vonatkozó rendelkezésekről szóló, 1987. március 27‑i 1062/87/EGK
         bizottsági rendelet 11a. cikkére tekintettel az 1990. február 22‑i 474/90/EGK tanácsi rendelettel a Közösség valamely belső
         határának átlépése esetén benyújtandó határátlépési igazolás eltörlése érdekében módosított, a közösségi árutovábbításról
         szóló, 1976. december 13‑i 222/97/EGK tanácsi rendelet 36. cikkének (3) bekezdését akként kell értelmezni, illetve a közösségi
         árutovábbítási eljárás végrehajtásáról és az ezen eljárás bizonyos tekintetben történő megkönnyítésére vonatkozó rendelkezésekről
         szóló, 1992. április 21‑i 1214/92/EGK bizottsági rendelet 49. cikkére tekintettel a közösségi árutovábbításról szóló, 1990.
         szeptember 17‑i 2726/90/EGK tanácsi rendelet 34. cikkét akként kell értelmezni, hogy az indító vámhivatal köteles közölni
         a nyilatkozattevővel az árutovábbítási ügylet szabályszerűségére vagy a ténylegesen elkövetett jogsértés, illetve szabálytalanság
         helyére vonatkozó bizonyítéknak e vámhivatal részére meggyőző módon történő benyújtására előírt három hónapos határidőt; tehát
         az illetékes hatóság kizárólag azt követően intézkedhet a beszedés érdekében, miután kifejezetten közölte a nyilatkozattevővel,
         hogy három hónap áll rendelkezésére e bizonyíték benyújtására, és a bizonyíték benyújtása nem az előírt határidőn belül történt.